I 2011 sa Stig Andersen at «forestillingen om at Odd Nerdrum tilhører den ypperste verdenselite er et norsk fenomen», og beskrev Nerdrum som profet for en «sekt» eller «menighet» av «sentimentale» som har «mangel på ekte følelser». Andersen beskrev Nerdrums publikum som et «uopplyst, trangsynt borgerskap», som lar seg mane til «autoritær persondyrkelse» og som representerer «populærkulturens triumf over kunsten». Nerdrum er i all hovedsak blitt møtt med negativ kritikk av norske kunstanmeldere. De mener han kopierer en tidligere stilart. Nerdrum har på sin side svart at modernismen knebler og hindrer billedkunstens frihet.